Vegna úrslita í 85 cc flokki unglinga vill MSÍ að eftirfarandi komi fram . Úrslitin eru komin á mylaps.com og eru birt með fyrirvara vegna áfrýjunar á dómi keppnisstjórnar . Keppandi 84 Viktor Guðbergsson var dæmdur úr leik af keppnisstjórn fyrir að framvísa ekki keppnishjóli sínu til skoðunar að keppni lokinni . Reglan er sú samkvæmt reglum FIM að fimm fyrstu í hverjum flokki verða að hafa hjól sín tiltæk í pytt í a.m.k 30 mínútur að keppni lokinni til skoðunar . Sú regla var brotin þegar hjólinu var ekið á brott strax eftir síðasta moto og því ekki framvísað . Þeim dómi var áfrýjað og mun málið verða afgreitt eins fljótt og mögulegt er .